25/02/2022 | Administración LocalMunicipal
Ribeira
Bases para a provisión en propiedade dunha praza de técnico de Administración Xeral (rama xurídica) en desenvolvemento da OEP 2021

ANUNCIO Bases para a provisión en propiedade dunha praza de TÉCNICO/A DE ADMINISTRACIÓN XERAL (rama xurídica) en desenvolvemento da Oferta de Emprego Público do ano 2021. EXPEDIENTE: 2022 ATEC00001 Por acordo da Xunta de Goberno Local adoptado na data 17/02/2022, resolveuse aprobar as Bases que a continuación se transcriben para a provisión en propiedade dunha praza de TÉCNICO/A DE ADMINISTRACIÓN XERAL (rama xurídica) (funcionario de carreira), en desenvolvemento da Oferta de Emprego Público do ano 2021. Como se indica na Base 4.ª as solicitudes para tomar parte neste proceso selectivo faranse mediante instancia que se presentará durante o prazo de VINTE (20) DÍAS NATURAIS, que se iniciará o día seguinte ó da publicación do anuncio da convocatoria no BOLETÍN OFICIAL DO ESTADO. Os sucesivos actos e comunicacións que se deriven da celebración deste proceso selectivo faranse públicos de conformidade co disposto na Base 5.ª. Contra as presentes bases e o acordo que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso-Administrativo de Santiago de Compostela, no prazo de dous meses, contado desde o día seguinte ó da súa publicación. Con carácter potestativo e previo, poderá interpoñer recurso de reposición ante o mesmo órgano que adoptou o acordo de aprobación, no prazo de un mes, contado desde o día seguinte ó da súa publicación. Neste caso, non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses, contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente. BASES DA CONVOCATORIA PARA A PROVISIÓN EN PROPIEDADE DUNHA PRAZA DE TÉCNICO/A DE ADMINISTRACIÓN XERAL (Rama Xurídica) EN DESENVOLVEMENTO DA OEP 2021 A presente convocatoria constitúe o desenvolvemento da Oferta de Emprego Público deste Concello para o ano 2021, aprobada por Decreto da Alcaldía de data 05/11/2021 e publicada no DOG número 232 do 02/12/2021 e no BOP da Coruña número 215 do 11/11/2021, e réxese polas seguintes normas: 1.ª.–OBXECTO DA CONVOCATORIA. É obxecto desta convocatoria o nomeamento en propiedade, a través do proceso selectivo de CONCURSO-OPOSICIÓN, dunha praza de TÉCNICO/A DE ADMINISTRACIÓN XERAL (Rama Xurídica), pertencente ó cadro de persoal de funcionarios de carreira, encadrada na escala de Administración Xeral, subescala técnica, grupo “A”, subgrupo “A1”, nivel 27. De conformidade co disposto na Relación de Postos de Traballo do Concello de Ribeira, aprobada na data 22/12/2009 (BOP número 274 do 31/12/2009), a praza está adscrita ao departamento de secretaria e servizos xerais, código RPT 01.00.00.03. As retribucións básicas, complementarias e extraordinarias que corresponden ó posto de traballo, por tódolos conceptos, son as que figuran no orzamento municipal aprobado para o actual exercicio económico, coas actualizacións que procedan para as seguintes anualidades, no seu caso. As funcións propias do posto obxecto da convocatoria, segundo dispón a RPT vixente son as seguintes: – Colaborar coa Secretaría nas tarefas de supervisión e coordinación xeral sobre o persoal e funcións propias do Departamento. – Prestar asistencia técnico-administrativa directa e de carácter operativo en tódalas actuacións que normativamente se lle recoñecen á Secretaria e que forman parte das competencias asumidas polo departamento. – Prestar asesoramento, no eido das súas competencias, cando así sexa requirido dende os diferentes departamentos ou servizos. – Calquera outra, propia da súa capacitación profesional, e vinculada co eido competencia no que se integra.2.ª.–REQUISITOS DOS/AS ASPIRANTES. As persoas aspirantes deberán reunir os seguintes requisitos: a) Estar en posesión dalgún dos seguintes títulos académicos ou en condicións de obtelo na data na que remate o prazo de presentación de instancias: Licenciado/a, Enxeñeiro/a, Arquitecto/a ou Grao, segundo o previsto no texto refundido da Lei do Estatuto Básico do Empregado Público, aprobado polo Real Decreto Lexislativo 5/2015, do 30 de outubro, para o ingreso nos corpos ou escalas clasificados no subgrupo A1. Os/as aspirantes con titulacións obtidas no estranxeiro deberán estar en posesión (na data na que remate o prazo de presentación de instancias) da correspondente credencial de homologación ou, no seu caso, do correspondente certificado de equivalencia. b) Posuír a nacionalidade española, sen prexuízo do disposto no artigo 57 do texto refundido da Lei do Estatuto Básico do Empregado Público. c) Ter cumpridos dezaseis anos e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario do cal a persoa fose separada ou inhabilitada. No caso de nacionais doutros estados, non estar inhabilitado ou en situación equivalente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. e) Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas. Todos os requisitos esixidos nesta Base deberanse cumprir polos/as aspirantes na data en que remate o prazo de presentación de instancias, e mantelos ata o momento do nomeamento e toma de posesión.3.ª.–TAXA POR DEREITOS DE EXAME. As persoas aspirantes deberán ingresar a cantidade de 24,36 euros, de conformidade co disposto no artigo 6, epígrafe 5 da Ordenanza Fiscal reguladora da taxa pola expedición de documentos e pola participación en procedementos administrativos, que será devolta unicamente nos supostos establecidos na referida Ordenanza Fiscal. O dito importe poderase facer efectivo mediante autoliquidación: – Presencial, na oficina de atención cidadá sita na planta baixa da Casa Consistorial (horario de atención ao público de luns a venres de 9.00 a 14.00 horas, horario de verán de 9.00 a 13.30 horas). – Vía web, na sede electrónica do Concello de Ribeira, no apartado TRÁMITES DESTACADOS-AUTOLIQUIDACIÓNS, seleccionando as seguintes opcións:  Tributo: dereitos de exame.  A liquidar: Grupo A ou asimilado.  Observacións: nome da praza á que se opta. O pago da autoliquidación soamente se pode realizar: “Pagar on line”, ou “imprimir recibo” e efectuar o ingreso en calquera das seguintes entidades financeiras: ABANCA, BBVA, CAIXABANK, BANCO SABADELL ou BANCO SANTANDER. En ningún caso a presentación e pago da taxa por dereito de exame suporá a substitución do trámite de presentación da instancia. De conformidade co disposto no artigo 7 da citada Ordenanza Fiscal, están exentos da taxa por dereitos de exame as persoas que estean en situación de desemprego, e figuren como tales no correspondente Servizo Público de Emprego.4.ª.–PRESENTACIÓN DE SOLICITUDES. As solicitudes para tomar parte neste proceso selectivo faranse mediante instancia dirixida ao Sr. alcalde, en modelo que se engade como ANEXO I, nas que se fará constar que se reúnen todos e cada un dos requisitos establecidos na Base Segunda desta Convocatoria. Nos supostos de discapacidade física ou psíquica, esta deberá acreditarse mediante a achega coa solicitude de participación no proceso de selección de certificado de discapacidade igual ou superior ao 33% expedido polo órgano competente da Administración autonómica, xunto co certificado de compatibilidade co posto de traballo asociado. Igualmente coas solicitudes nos procesos de selección deberán aportarse as solicitudes de adaptación de tempos e medios ás que os/as aspirantes con discapacidade teñan dereito, para o desenvolvemento do proceso selectivo con plena garantía do dereito de acceso ao emprego público en condicións de igualdade, consonte ao disposto no Real Decreto 2271/2004, do 03 de decembro, polo que se regula o acceso ao emprego público e a provisión de postos de traballo das persoas con discapacidade, así como á normativa vixente en materia de función pública de concordante aplicación, aos efectos tanto do seu estudio e resolución polo órgano de selección, como da adecuada disposición dos medios técnicos e humanos necesarios ao efecto con antelación á celebración das probas selectivas. O órgano de selección poderá requirir informe e, se é o caso, colaboración dos órganos técnicos competentes da Administración laboral ou sanitaria da Xunta de Galicia para efectuar de xeito adecuado as ditas adaptacións. As ditas solicitudes presentaranse no Rexistro Xeral do Concello (de luns a venres de 9.00 a 14.00 horas) durante o prazo de VINTE DÍAS NATURAIS, QUE SE INICIARÁ O DÍA SEGUINTE Ó DA PUBLICACIÓN DO ANUNCIO DA CONVOCATORIA NO BOLETÍN OFICIAL DO ESTADO. Tamén se poderán presentar na forma que determina o artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, así como a través da sede electrónica do Concello de Ribeira (https://ventanilla.riveira.es). Xunto coa solicitude para tomar parte neste proceso selectivo os/as aspirantes deberán achegar, inescusablemente, a seguinte documentación: a) Xustificante do ingreso da taxa dos dereitos de exame ou acreditación de situación de desemprego para o caso da exención da taxa. A situación de desemprego acreditarase mediante un certificado de situación administrativa ou un certificado de períodos de inscrición (este último acompañado de vida laboral), de data actual. b) Copia do Documento Nacional de Identidade ou documento identificativo. c) Copia da titulación académica esixida na letra a) do Base 2.ª. d) Certificado de discapacidade (no seu caso) xunto co certificado de compatibilidade co posto de traballo asociado, así coma solicitude de adaptación de tempos e medios, de ser o caso. e) A acreditación do coñecemento da lingua galega se se dispón dela. En caso contrario a persoa aspirante terá que realizar a proba do coñecemento do idioma galego. f) Relación dos méritos que se acrediten por cada un dos apartados de que conste o concurso. g) Copia da documentación acreditativa dos méritos alegados polos/as aspirantes. Dita documentación deberá ir ordenada e numerada segundo a orde establecida nesta convocatoria. Non se terán en conta nin será valorados aqueles méritos que non estean acreditados na forma indicada. Tampouco se terán en conta aqueles méritos que non se acrediten suficientemente no momento de rematar o prazo de presentación de instancias. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados polo organismo competente. Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria.5.ª.–PUBLICIDADE, PRESENTACIÓN, NOTIFICACIÓNS E COMUNICACIÓNS. As presentes Bases publicaranse no BOP, e a convocatoria correspondente ás mesmas, efectuarase a través de anuncios no BOP, DOG e BOE, conxuntamente coa súa publicación na páxina web e no taboleiro de anuncios do Concello (sede electrónica). As demais comunicacións que deban efectuarse o serán a través do BOP, páxina web e taboleiro de anuncios (sede electrónica). As relativas a resolucións ou actos do Tribunal faranse públicas a través da páxina web e taboleiro de anuncios (sede electrónica). A presentación de instancias faranse a través do rexistro municipal, ou a través de calquera dos xeitos admitidos na lexislación xeral do procedemento administrativo, tal e como se especifica na Base 4.ª desta convocatoria. As publicacións na páxina web do Concello faranse a título informativo e complementario, e non terán validez a efectos de cómputo de prazos e a información de carácter persoal contida na mesma será posible baixo a consideración de que os/as aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes serán de carácter interno e uso restrinxido.6.ª.–ADMISIÓN DOS/AS ASPIRANTES. Unha vez rematado o prazo de presentación de instancias, a Alcaldía ditará Resolución no prazo máximo dun mes, declarando aprobada a lista provisional de aspirantes admitidos/as e excluídos/as, con indicación, se é o caso, das causas de exclusión. Esta resolución publicarase no Boletín Oficial da Provincia e no taboleiro de anuncios do Concello (sede electrónica). Así mesmo, e sempre que sexa posible, poderá publicarse, a título informativo e complementario, na web oficial do Concello (www.ribeira. gal), no apartado “taboleiro de anuncios”. Os/as aspirantes excluídos dispoñen dun prazo de 10 días hábiles, contado desde o seguinte ó da publicación da antedita resolución no Boletín Oficial da Provincia, para poderen emendar, de ser o caso, o defecto que motivou a exclusión e presentar nova documentación. Posteriormente, o alcalde declarará aprobada a lista definitiva de admitidos/as e excluídos/as, que se publicará no Boletín Oficial da Provincia, e no taboleiro de anuncios do Concello (sede electrónica). Así mesmo, e sempre que sexa posible, poderá publicarse, a título informativo e complementario, na web oficial do Concello (www.ribeira. gal), no apartado “taboleiro de anuncios”. Na mesma resolución, o alcalde determinará o lugar, data e hora do comezo do proceso selectivo, así como a composición do órgano de selección.7.ª.–TRIBUNAL CUALIFICADOR. Os membros do Tribunal Cualificador serán designados polo alcalde segundo o disposto no artigo 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público e en atención ó principio de imparcialidade e profesionalidade dos seus membros. Estará constituído por cinco persoas titulares e cinco suplentes, presidente/a, tres vogais e secretario/a. Os membros do Tribunal Cualificador deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. Deberá tenderse na súa composición, á paridade entre home e muller. Non poderán formar parte do Tribunal o persoal de elección ou de designación política, o persoal interino ou o persoal laboral temporal e o persoal eventual, nin tampouco as persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. A pertenza ó mesmo será sempre a título individual, sen que poida desempeñar esta en representación ou por conta de ninguén. O Tribunal de selección poderá dispoñer de persoas asesores especialistas para as probas, que serán nomeados pola Alcaldía-Presidencia, así como de persoal de soporte e apoio que sexa necesario para o correcto desenvolvemento do proceso selectivo. Os asesores especialistas colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros. A súa composición farase pública na mesma resolución da Alcaldía pola que se aproba a lista definitiva de aspirantes admitidos/as e excluídos/as. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Igualmente, os/as aspirantes poderán recusar aos membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes indistintamente). En todo caso, será precisa a asistencia do/a Presidente/a e do/a Secretario/a. Todos os membros do Tribunal Cualificador que se designen para xulgar as respectivas probas selectivas actuarán con voz e voto. As decisións do Tribunal Cualificador, adoptaranse por maioría de votos dos membros presentes, resolvendo, en caso de empate, o voto de calidade do/a seu/súa Presidente/a. O Tribunal Cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas Bases. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ao disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo. Contra os actos do Tribunal Cualificador poderase interpoñer o seguinte recurso: Contra as propostas finais dos/as aspirantes aprobados e, en xeral, contra os actos de trámite, si estes últimos deciden, directa ou indirectamente, o fondo do asunto, determinan a imposibilidade de continuar o procedemento, producen indefensión ou prexuízo irreparable a dereitos e intereses lexítimos, e que no esgoten a vía administrativa, poderase interpoñer recurso de alzada en base ao artigo 121 da Lei do Procedemento Administrativo Común das Administracións Públicas ante o Sr. alcalde-presidente, no prazo dun mes, a contar desde o día seguinte o da súa notificación, ou da súa publicación no taboleiro de anuncios do Concello de Ribeira (sede electrónica). Transcorridos tres meses desde a interposición sen que recaia resolución, poderase entender desestimado o recurso, quedando expedita a vía do recurso contencioso-administrativo, e todo elo sen prexuízo de que se poida exercitar calquera outro que estime pertinente.8.ª.–PROCESO SELECTIVO. A data e mais a hora na que deberá constituírse o tribunal, así como o día e a hora para o comezo do proceso selectivo convocado serán determinados polo alcalde mediante resolución, xuntamente coa aprobación da lista definitiva de admitidos/as e excluídos/as e a composición do tribunal, que se publicará no Boletín Oficial da Provincia e no taboleiro de anuncios do Concello de Ribeira (sede electrónica). Así mesmo, e sempre que sexa posible, publicarase, a título informativo e complementario, na web do Concello (www.ribeira. gal), no apartado “taboleiro de anuncios”. 8.1. Sistema de selección. O sistema de selección é do de CONCURSO-OPOSICIÓN que consistirá na realización das fases que se refiren a continuación: 8.1.1. Fase de concurso de méritos. Con anterioridade á fase de oposición, procederase á avaliación da fase de concurso. Non terá carácter eliminatorio e consistirá na valoración, por parte do Tribunal, dos méritos que concorran nas persoas aspirantes. Valorarase ata un máximo de 10 puntos. A estes efectos, o Tribunal Avaliador reunirase en sesión non pública para proceder á súa valoración. Soamente teranse en conta os documentos acreditativos que aqueles/as presentasen ata o peche do prazo da convocatoria, sen que poidan presentarse méritos en período de corrección. Non se tomarán en consideración nin serán valorados os méritos que non queden debidamente acreditados en todos os seus extremos no momento de finalización do prazo de presentación de instancias. Con todo, non será necesario presentar documentos que xa se atopen en poder desta Administración, o cal deberá ser alegado expresamente polo/a aspirante. a) Experiencia profesional:  Experiencia a valorar: valoraranse os servizos prestados en calquera Administración Pública como persoal funcionario (de carreira ou interino) en prazas de técnico de administración xeral. Tamén se valorarán os servizos prestados en calquera Administración Pública noutros corpos ou escalas clasificados no subgrupo A1. A estes efectos, tomarase sempre como referencia o Informe de Vida Laboral e teranse en conta unica e exclusivamente os días traballados que figuren no citado informe, procedendo da forma seguinte: sumaranse os días que se correspondan co tempo traballado nun posto de técnico de administración xeral ou noutros corpos ou escalas clasificados no subgrupo A1 e o seu resultado dividirase por 30 (media de días que ten un mes), multiplicando o resultado desta división por 0,15 no caso do tempo traballado como técnico de administración xeral, e por 0,10 no caso do tempo traballado noutros corpos ou escalas clasificados no subgrupo A1.  Forma de acreditación: a experiencia laboral acreditarase mediante a presentación do certificado de vida laboral expedido pola Tesourería Xeral da Seguridade Social acompañado dun certificado da Administración Pública de procedencia onde conste, entre outros extremos, a titularidade da praza e o posto desempeñado coas súas datas de inicio e fin. A non presentación de ámbolos dous documentos (Vida Laboral + certificado da Administración Pública de procedencia) suporá a non valoración do mérito alegado.  Puntuación máxima por este apartado: 6 puntos. b) Cursos de formación e perfeccionamento:  Cursos a valorar: valorarase a asistencia a cursos específicos de formación e perfeccionamento realizados, única e exclusivamente, polos centros oficiais dependentes da Administración do Estado, da Comunidade Autónoma ou da Administración Local, Universidades, Colexios Oficiais, Escolas da Administración Pública e os organizados por Sindicatos no marco do Acordo Nacional de Formación Continua e sempre que se atopen directamente relacionados coa praza obxecto da presente convocatoria, tal e como se dispón a continuación. No caso de que non se especifiquen o número de horas de duración, ou no caso de cursos de duración inferior a 10 horas, non se concederá puntuación algunha. Tampouco se puntuarán os certificados de asistencia a congresos, charlas, xornadas ou similar estean ou non relacionados co posto de traballo.  Por cursos de duración comprendida entre 10 e 24 horas: 0,20 puntos.  Por cursos de duración comprendida entre 25 e 50 horas: 0,40 puntos.  Por cursos de duración comprendida entre 51 e 75 horas: 0,60 puntos.  Por cursos de duración comprendida entre 76 e 100 horas: 0,80 puntos.  Por cursos de máis de 100 horas: 1 punto.  Forma de acreditación: realizarase mediante o correspondente certificado da súa realización expedido polo organismo correspondente.  Puntuación máxima por este apartado: 3 puntos. c) Titulación académica:  Titulacións a valorar: valorarase estar en posesión doutro título universitario oficial de Licenciado/a ou doutro título universitario oficial de Grao ou estar na posesión dun título oficial de Máster universitario.  Forma de acreditación: realizarase mediante o correspondente certificado da súa realización expedido polo organismo competente.  Puntuación máxima por este apartado: 1 punto.8.1.2. Fase de oposición. Consistirá na realización dos seguintes exercicios: a) Primeiro exercicio: de carácter obrigatorio e eliminatorio. Consistirá no desenvolvemento por escrito, nun tempo máximo de dúas horas, dun tema de composición de carácter xeral, a elixir entre dous temas propostos polo Tribunal inmediatamente antes do inicio do exercicio, relacionados co temario que figura no Anexo II de estas bases, aínda que non necesariamente suxeitos a epígrafes ou temas concretos do mesmo. Este exercicio deberá ser lido obrigatoriamente ante o Tribunal en sesión pública. Puntuarase de 0 a 10 puntos, sendo necesario para aprobar obter unha puntuación mínima de 5 puntos. Os/as aspirantes que non alcancen dita puntuación serán eliminados/as. Os criterios esenciais de valoración desta proba son a capacidade e a formación xeral, a claridade de ideas, o rigor e a precisión na exposición e a calidade de expresión escrita. Unha vez realizado o primeiro exercicio e trala avaliación do mesmo, o Tribunal Avaliador procederá á publicación das cualificacións outorgadas no taboleiro de anuncios (sede electrónica) e, de ser posible, na páxina web do Concello, fixando, así mesmo, a data de realización do segundo exercicio. b) Segundo exercicio: de carácter obrigatorio e eliminatorio. Consistirá na realización por escrito, nun tempo máximo de 3 horas, dun ou varios supostos prácticos (nos que se poderán incluír unha ou máis preguntas) relacionados coas materias da parte segunda, terceira, cuarta e quinta do temario que figura no Anexo II, podendo consistir na emisión de informes xurídicos, de informes-proposta de resolución, na análise e valoración xurídica dalgunha actuación administrativa ou calquera outra actuación que se corresponda coas funcións ou tarefas propias das súa subescala e categoría. Este exercicio puntuarase ata un máximo de 20 puntos sendo necesario obter un mínimo de 10 puntos para superalo. No caso de poñerse varios supostos prácticos polo tribunal, si se valoran con distinta puntuación cada un deles, deberá indicarse no exercicio entregado ó/á opositor/a a puntuación de cada un deles. En tal caso, para aprobar será necesario obter, en cada suposto práctico, unha cualificación mínima do 40 por cento da puntuación de cada suposto práctico e obter, como mínimo, unha cualificación total, neste exercicio, de 10 puntos. Para a realización deste exercicio as persoas aspirantes poderán facer uso de textos legais, en soporte papel, non comentados. Os membros do tribunal poderán revisar esta documentación. Neste exercicio, valorárase a capacidade de análise e a aplicación razoada dos coñecementos teóricos á resolución dos problemas prácticos obxecto do suposto. O tribunal establecerá e informará ás persoas aspirantes, con anterioridade á realización deste exercicio, dos criterios de corrección, valoración e superación que non estean expresamente establecidos nestas bases. O tribunal poderá determinar que o exercicio sexa lido polos/as aspirantes. Neste caso, unha vez finalizada a lectura o tribunal poderá formular preguntas a cada opositor/a por un tempo máximo de 10 minutos, relacionados co contido do/s exercicio/s. Trala realización deste segundo exercicio e a súa avaliación, o tribunal procederá á publicación das cualificacións outorgadas no taboleiro de anuncios (sede electrónica) e, de ser posible, na páxina web do Concello, fixando, así mesmo, a data de realización do terceiro exercicio. c) Terceiro exercicio: de carácter obrigatorio e eliminatorio. Está dirixido á comprobación, por parte do tribunal, de que os/as aspirantes comprenden, falan e escriben correctamente o galego, someténdoos ás probas que consideren máis adecuadas para tal comprobación. Esta proba será cualificada como “APTO/A” ou “NON APTO”. De conformidade co establecido no artigo 51.2 da Lei 2/2015, do 29 de abril, do emprego público de Galicia, estarán exentos/as da realización desta proba os/as aspirantes que acrediten estar en posesión do certificado CELGA 4, a validación do curso de perfeccionamento da lingua galega ou equivalente.8.1.2.1. Desenvolvemento das probas da oposición. As probas realizaranse a porta pechada sen outra asistencia que a dos opositores, membros do tribunal e, de resultar necesario, dos colaboradores e especialistas designados. Os/as aspirantes serán convocados por orde alfabética do primeiro apelido para cada exercicio en chamamento único, de maneira que quen non compareza será excluído. Para a realización dos exercicios, farase un chamamento a viva voz, e declararase decaído no seu dereito ao aspirante que non compareza para a realización do exercicio, que quedará excluído do proceso selectivo. Unha vez concluído o chamamento para a realización da proba non se permitirá o acceso de ningún aspirante á/s sala/s ou aula/s na/s que esta teña lugar. Tampouco se permitirá a incorporación de ningún aspirante unha vez que se iniciaron as probas selectivas. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fora a causa que lles impedise acudir, excepto que a escusa sexa posible por ter amparo nun precepto legal, así como no suposto de aspirantes embarazadas ou en período de parto ou postparto debidamente acreditados. As mulleres embarazadas que prevexan que a coincidencia do parto coas datas de realización de calquera dos exercicios polas circunstancias derivadas do seu avanzado estado de xestación, ou eventualmente nos primeiros días do puerperio, poderán poñelo en coñecemento do tribunal, engadindo á comunicación o correspondente informe médico oficial. A comunicación deberá realizarse dentro das 48 horas seguintes ao anuncio da data do exame e implicará o consentimento da interesada para permitir o acceso do tribunal ou do órgano convocante aos datos médicos necesarios relacionados coas súa situación. O tribunal acordará si procede ou non realizar a proba nun lugar alternativo, aprazalo ou adoptar ambas medidas conxuntamente. Contra tal acordo non caberá recurso, sen prexuízo de que as razóns de impugnación se inclúan en calquera outro recurso admisible de acordo coas regras xerais do proceso selectivo. Dende a terminación dunha proba e o comezo da seguinte deberá transcorrer un prazo mínimo de 48 horas e un máximo de 40 días. Os horarios serán determinados polo Tribunal e non se celebrarán en días festivos, pudendo ser en horario de mañá ou tarde. Os/as aspirantes deberán presentarse para realizaren os exercicios provistos do D. N. I. ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daquela. Comezada a práctica do exercicio, o tribunal poderá requirirlles en calquera momento ós/ás aspirantes que acrediten a súa identidade.8.1.2. Presentación de reclamacións. Contra a valoración provisional da fase de concurso, os/as aspirantes poderán presentar as reclamacións que estimen oportunas ante o propio tribunal. Á vista das reclamacións que se presenten e, no caso de ser estimadas, realizaranse as oportunas correccións na valoración e procederase á publicación definitiva no taboleiro de anuncios (sede electrónica) e na páxina web do Concello, de ser posible. As persoas aspirantes poderán presentar reclamacións ante o Tribunal de selección cada vez que finalice unha valoración ou proba da fase de oposición. Esta circunstancia farase constar no anuncio de publicación correspondente. A reclamación, que unicamente deberá referirse á valoración ou proba que se publique, poderá efectuarse tanto respecto da puntuación obtida na valoración da proba como respecto ao contido das preguntas formuladas, se fose o caso. A reclamación tamén pode consistir na consulta do exercicio da propia persoa aspirante co fin de coñecer as razóns da súa puntuación. En todos os casos, para a presentación de reclamacións disponse dun prazo de cinco (5) días hábiles, contados a partir do día seguinte ao da publicación do anuncio en cuestión no taboleiro de anuncios (sede electrónica). Co fin de axilizar trámites, as persoas aspirantes que non presenten reclamación no rexistro xeral do Concello de Ribeira, poden facelo enviando ao fax 981 871 610, ou ao correo electrónico maria. sieira. rios@ribeira. gal, a condición de que consta a acreditación de presentala ante calquera outro rexistro non municipal.9.ª.–CUALIFICACIÓN FINAL E PROPOSTA DE NOMEAMENTO. Concluída a cualificación final do proceso selectivo, o Tribunal determinará a relación dos/as aspirantes por orde decrecente da puntuación total final, con especificación da mesma, e elevará a correspondente proposta de nomeamento a favor do/a aspirante que obtivera a puntuación mais alta, obtida como resultado da suma das puntuacións acadadas nos exercicios da oposición. O tribunal non poderá facer proposta de nomeamento a favor dun número de aspirantes superior ó das prazas convocadas. Non obstante ó anterior, sempre que o tribunal propuxese o nomeamento de igual número de aspirantes ao de prazas convocadas, e co fin de asegurar a cobertura destas cando se produzan renuncias de aspirantes seleccionados/as, o órgano convocante poderá requirir do tribunal de selección unha relación complementaria das persoas aspirantes que sigan á proposta, para o seu posible nomeamento como persoal funcionario de carreira. Para os efectos previstos neste punto terán a mesma consideración que as renuncias os supostos referidos ós/ás aspirantes que dentro do prazo fixado non presenten a documentación requirida ou que do seu exame dedúzase que carecen dos requisitos indicados na base 2.ª da presente convocatoria; ou que soliciten a excedencia de forma inmediata e no mesmo día da súa toma de posesión como funcionarios/as de carreira do Concello de Ribeira. Efectuarase unha relación complementaria cos/as aspirantes que non obtivesen praza co fin de crear unha bolsa de emprego para cubrir necesidades futuras na cobertura interina de postos ligados a praza da mesma natureza que a convocada. O tribunal poderá declarar deserta a praza obxecto da presente convocatoria que non resulte cuberta á súa finalización por non superar o proceso selectivo un número suficiente de aspirantes. En caso de empate na puntuación final do proceso selectivo establécese a seguinte orde de prioridade: 1.º) a nota máis alta no primeiro exercicio da fase de oposición; 2.º) a notas máis alta no segundo exercicio da fase de oposición; 3.º) a puntuación mais alta no apartado de experiencia profesional da fase do concurso; 4.º) a puntuación mais alta no apartado de formación da fase de concurso; 5.º) a puntuación mais alta no apartado de titulación académica da fase de concurso. De persistir o empate, este resolverase por sorteo cuxa realización se anunciará a fin de garantir presenza voluntaria dos/as aspirantes afectados/as, sinalando o lugar, día e hora da súa celebración.10.ª.–DOCUMENTACIÓN A PRESENTAR POR PARTE DO/A ASPIRANTE PROPOSTO. O/a candidato/a finalista que fose proposto/a polo tribunal para ocupar a praza convocada deberá achegar, no prazo de vinte días hábiles, contados a partir do seguinte da publicación da proposta do tribunal, os documentos acreditativos dos requisitos esixidos para cubrir a praza convocada, que serán os indicados na Base 2.ª da presente convocatoria. A falta de presentación en prazo da documentación esixida será equivalente a unha renuncia.11.ª.–NOMEAMENTO E TOMA DE POSESIÓN. Rematado o proceso selectivo, e á vista da documentación presentada, a Alcaldía ditará resolución de nomeamento como funcionario/a de carreira ao aspirante correspondente notificándolle a tal efecto. Esta resolución do alcalde publicarase no Boletín Oficial da Provincia. A toma de posesión efectuarase no prazo dun mes, a partir da referida publicación do nomeamento no Boletín Oficial da Provincia.12.ª.–BOLSA DE EMPREGO. Concluída a cualificación final do proceso selectivo, e tal e como se dispón na Base 9.ª, o Tribunal efectuará unha relación complementaria cos/as aspirantes que non obtivesen praza. Coa relación complementaria que determine o Tribunal, procederase á formación dunha bolsa de emprego por orde decrecente da puntuación total final, co fin de cubrir necesidades futuras na cobertura temporal de postos ligados á praza da mesma natureza que a convocada. A bolsa de emprego aprobarase e quedará constituída definitivamente por resolución da Alcaldía e os/as integrantes da mesma unicamente serán titulares dunha expectativa de dereito a ser contratados temporalmente por orde de puntuación.13.ª.–FUNCIONAMENTO DA BOLSA DE EMPREGO.13.1 Situacións. As persoas que figuren na bolsa de emprego constituída poderanse atopar nalgunha das seguintes situacións: a) Dispoñibles: situación desde a que se é susceptible de recibir o chamamento ou oferta para a súa contratación. b) Contratadas: situación na que a persoa integrante da lista ou bolsa atópase prestando servizos efectivos no Concello de Ribeira, ao abeiro da presente bolsa ou doutra distinta. Finalizada a vixencia do correspondente contrato, a persoa en activo pasará novamente á situación de “dispoñible”, mantendo a súa posición ordinal inicial na bolsa de orixe. No caso de que a persoa contratada temporalmente, ao abeiro da correspondente bolsa de emprego, se atope incluída como dispoñible noutras bolsas de emprego do Concello, poderá aceptar ou rexeitar outra contratación temporal que se lle ofreza. No caso de aceptar, isto suporá unha renuncia voluntaria na súa relación de emprego vixente e pasará como “dispoñible” ao final da bolsa de emprego da que tivera derivado a contratación ou nomeamento ao que se renuncie. Idéntica actuación procederá no caso de renuncia voluntaria na relación de emprego vixente (derivada dunha bolsa de emprego existente) por aceptar outro nomeamento ou contrato de traballo noutra Administración ou entidade privada, e sempre que non concorra un suposto legal de reserva de posto e/ou con garantía/posibilidade de reincorporación. c) Suspendidas: situación producida por algunha das causas establecidas no apartado A.2) desta base, a resultas da cal se impide formular á persoa afectada ofertas de traballo. Durante a situación de suspensión a persoa afectada non recibirá ofertas de traballo. Finalizada a suspensión a persoa afectada volverá a ocupar o lugar orixinario na lista. d) Excluídas: situación que comportará a exclusión da bolsa de traballo, unha vez producida algunha das causas establecidas na presente base, previa resolución.13.2. Chamamentos. Os chamamentos para a incorporación do persoal temporal pretendido realizaranse en base á orde de prelación vixente, en cada momento, entre as persoas integrantes de cada bolsa. En caso de oferta simultánea de varias incorporacións, estas ofreceranse en bloque, para a súa elección segundo a orde de prelación das persoas aspirantes. Os chamamentos realizaranse por vía telefónica e correo electrónico, ao número e dirección de correo electrónico que deberán ser facilitados, polas persoas integrantes das bolsas, no momento de terse presentado ao proceso selectivo para a súa creación. Así, e en aras a unha adecuada eficacia deste procedemento, as persoas interesadas deberán comunicar ao Concello, baixo a súa responsabilidade, calquera alteración destes datos de contacto, a efectos de chamamento, que se puidera ter producido. Realizaranse un máximo de tres chamadas telefónicas, durante unha mesma xornada laboral (entendida desde as 9.00 ás 14.00 horas), a distintas horas e cun intervalo mínimo dunha hora. No caso de non terse producido resposta ás ditas chamadas, remitirase un correo electrónico final (dentro da mesma xornada). Tanto na chamada telefónica como no correo electrónico indicarase, como mínimo, a tipoloxía/modalidade da incorporación temporal ofertada (coa duración prevista, en caso de coñecerse, e/ou causa de finalización), o prazo máximo para a resposta e o número de teléfono e correo electrónico para poder contactar, a tales efectos, co Concello. Darase un prazo máximo de 24 horas, contado dende a hora de contestación da chamada ou, de non producirse, dende a hora da última chamada sen resposta) para aceptar, ou rexeitar, a oferta realizada. A) De terse respondido a dito chamamento, no prazo sinalado, procederase do seguinte xeito: A.1) No suposto de aceptación da oferta, a Alcaldía resolverá a incorporación, na modalidade de emprego público que proceda e na data prevista ao efecto, do/a integrante da bolsa chamada e que teña aceptado, á que se lle requirirá para que antes da mesma e no prazo concreto sinalado ao efecto, presente:  Declaración responsable na que manifeste a aceptación expresa do posto e que segue reunindo todos e cada un dos requisitos esixidos e acreditados no momento de terse presentado ao proceso selectivo para a creación da bolsa de traballo, así como de non estar separada anteriormente do servizo das administracións públicas e non estar incursa en causa de incapacidade ou incompatibilidade determinadas na lexislación vixente.  Certificado médico ou informe de saúde acreditativo de non padecer enfermidade ou defecto físico que imposibilite o normal exercicio da función.  Número de afiliación á Seguridade Social.  Certificación de conta bancaria.  No caso de contratación para postos de traballo cuxas funcións impliquen contacto habitual con menores achegarase unha certificación negativa do Rexistro central de delitos sexuais na que se acredite a ausencia de condena por sentenza firme por algún delito contra a liberdade e indemnidade sexual (en cumprimento do artigo 13.5 da LO 1/1996, do 15 de xaneiro, de protección do menor, modificado pola Lei 26/2015, do 28 de xullo, de modificación do sistema de protección da infancia e da adolescencia). De non cumprir co prazo sinalado para a presentación da referida documentación, ou a data sinalada para a incorporación, entenderase que renuncia aos seus dereitos inherentes, non se procederá á súa efectiva incorporación e a Alcaldía proporá e resolverá a incorporación do/a aspirante que ocupe a seguinte posición ordinal na bolsa. Así mesmo, pasará a ocupar o último lugar da bolsa, agás que poida acreditar, documental e fidedignamente, as causas de forza maior que xustifiquen o dito incumprimento, que serán apreciadas e estimadas potestativa e discrecionalmente pola Alcaldía. A.2) No suposto de rexeitamento da oferta, a persoa interesada deberá alegar algunha das causas xustificadas que a continuación se relacionan, sen prexuízo daqueloutras de forza maior que poidan alegarse e que serán obxecto de apreciación e estimación discrecional e potestativa por parte da Alcaldía. Para iso, achegarase a documentación fidedigna no prazo máximo de tres (3) días hábiles, contados a partir do día seguinte ao do chamamento polo Concello, comunicado por teléfono e correo electrónico. As ditas causas de rexeitamento xustificado serán as seguintes:  Concorrencia de parto, permiso por nacemento, adopción ou acollemento, permiso de paternidade, risco durante o embarazo, risco durante o período de lactación natural e/ou situacións asimilables.  Estar en situación de incapacidade temporal transitoria por continxencias comúns ou profesionais, acreditado co correspondente parte médico de baixa.  Estar en situación de servizo activo noutra Administración Pública.  Estar nalgunha das situacións de servizos especiais contemplada pola normativa de aplicación.  Ter vixente un contrato de traballo cunha empresa/entidade privada, ou exercer como autónomo.  Ter que coidar e/ou estar ao cargo dun familiar de ata segundo grao, cando este, por razóns de idade, accidente ou enfermidade non puidera valerse por si mesmo e non desenvolva unha actividade retribuída; ou situacións asimilables enmarcadas dentro do exercicio da conciliación laboral e familiar. A acreditación documental da finalización da causa que xerou a suspensión farase nun prazo non superior aos quince (15) días hábiles seguintes ao do día da terminación desta e producirá efecto o primeiro día hábil do mes seguinte. No caso de superar este prazo a persoa candidata pasará ao final da bolsa de emprego. B) De non terse producido ningún tipo de resposta ao chamamento, no prazo máximo anteriormente sinalado, aplicaranse ao/á candidato/a os mesmos efectos, en relación coa súa situación na bolsa, que os previstos para os supostos de rexeitamento do chamamento sen alegación e acreditación de causa xustificada; o que implicará o seu pase ao último lugar da bolsa, e así, sucesivamente, para cada unha das persoas integrantes que incorran en falta de resposta.13.3. Dilixencias de chamamentos. Ao obxecto da súa xustificación, consulta e acreditación administrativa, o/a empregado/a municipal que se encargue dos chamamentos fará constar, mediante dilixencia emitida ao efecto (e que obrará no expediente correspondente), os trámites efectivamente realizados. Neste sentido, indicarase, cando menos, os chamamentos realizados, as datas e horas nos que se realizaron as chamadas e o envío de correos electrónicos, se as persoas aspirantes chamadas tiveron respondido e no seu caso aceptado en prazo, as respostas recibidas e a documentación xustificativa achegadas polas persoas chamadas, sen prexuízo daqueloutras circunstancias que, de ser o caso, se estime oportuno reflectir.13.4. Baixa definitiva. A acumulación, por unha mesma persoa integrante da Bolsa, de tres situacións de falta de resposta aos chamamentos e/ou rexeitamento inxustificado, o incumprimento do prazo fixado para a incorporación/toma de posesión e/ou a presentación de documentación previa, dará lugar á súa baixa definitiva na mesma. Igualmente, tamén serán causas de baixa definitiva as seguintes:  Solicitude de baixa voluntaria por parte dos/as integrantes.  Non reunir os requisitos requiridos (ou terse producido falsidade na acreditación dos mesmos).  Ter sido separado ou inhabilitado do servizo público.  Falecemento, incapacidade permanente ou cumprimento da idade ordinaria de xubilación fixada, de ser o caso, en cada momento.13.5. Fin da relación de emprego e reingreso na bolsa. Ao producirse a finalización da relación de emprego como persoal laboral temporal, a persoa aspirante retornará á posición ordinal que, en cada momento, e en virtude da puntuación inicialmente acadada no proceso selectivo, lle corresponda dentro da bolsa.13.6. Competencia para a xestión ordinaria da bolsa de emprego. A competencia para a xestión administrativa e ordinaria das bolsas de emprego correspóndelle ao servizo ou unidade administrativa que teña atribuída a xestión do persoal/recursos humanos, cuxo persoal asumirá os trámites operativos e materias pertinentes, sen prexuízo das atribucións resolutorias que, segundo o previsto nestas bases, así como na normativa de réxime local, lle correspondan á Alcaldía ou órgano competente por delegación.14.ª.–NORMAS FINAIS. Primeira. –Para todo o non previsto nestas Bases, ou naquilo que as contradigan, será de aplicación supletoria o establecido no Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do empregado público, Lei reguladora das bases de réxime local, Lei de administración local de Galicia, Lei 2/2015, do 29 de abril, do emprego público de Galicia, e demais lexislación vixente que sexa de aplicación. Segunda. –Todos os actos administrativos derivados desta convocatoria, así como da actuación do tribunal, poderán ser impugnados polos interesados nos casos e na forma establecidos pola Lei de Procedemento Administrativo Común das Administracións Públicas e normas vixentes concordantes. A presentación de reclamacións non suspenderá a prosecución do proceso selectivo, salvo que así o decida o órgano convocante do mesmo. Terceira. –Contra as presentes bases e a resolución que as aproba, que pon fin á vía administrativa, poderase interpoñer RECURSO CONTENCIOSO-ADMINISTRATIVO ante o Xulgado Contencioso Administrativo de Santiago de Compostela, no prazo de dous meses (contado desde o día seguinte ó da publicación da convocatoria). Con carácter potestativo e previo poderá interpoñer RECURSO DE REPOSICIÓN ante o mesmo órgano que adoptou o acordo de aprobación, no prazo de un mes (contado desde o día seguinte ó da publicación da convocatoria). Neste caso, non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. ANEXO I MODELO DE SOLICITUDE MODELO DE INSTANCIA PARA PARTICIPAR NO PROCEDEMENTO DE SELECCIÓN, PARA A PROVISIÓN EN PROPIEDADE DUNHA PRAZA DE TÉCNICO DE ADMINISTRACIÓN XERAL (FUNCIONARIO/A DE CARREIRA) EN DESENVOLVEMENTO DA OEP 2021 (*) Para as persoas que opten por relacionarse electronicamente con esta Administración para as comunicacións ou notificacións non suxeitas a publicación neste procedemento, a comunicación da dirección de correo electrónica servirá para enviarlle un aviso, informándolle da posta a disposición dunha notificación na sede electrónica da Administración ou na dirección electrónica habilitada única. En todo caso, a falta da práctica deste aviso no impedirá que a notificación sexa considerada plenamente válida. Tendo coñecemento da convocatoria publicada no Boletín Oficial do Estado número., de data././., para a selección de Técnico/a de Administración Xeral, funcionario/a de carreira, mediante o sistema de concurso-oposición: 1) SOLICITO tomar parte no devandito procedemento selectivo.2) DECLARO que son certos os datos consignados nesta solicitude e que reúno todos e cada un dos requisitos necesarios para o ingreso na función pública e os sinalados na correspondente convocatoria e que, de resultar nomeado para ocupar a praza ofertada, comprométome a prestar xuramento ou promesa de conformidade co Real decreto 707/1979, de 5 de abril.3) DECLARO: Non ter sido separada/o mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas, nin estar en situación de inhabilitación absoluta ou especial para o desempeño de empregos ou cargos públicos por resolución xudicial, para o acceso ao corpo ou escala de funcionario. E no suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, non seu Estado, nos mesmos termos o acceso ao emprego público. Non estar afectada/o por ningunha das causas de incompatibilidade ou de incapacidade de conformidade co disposto na Lei 53/1984, do 26 de decembro, de incompatibilidades do persoal ao servizo das Administracións Públicas.4) ACHEGO os seguintes documentos –base 4– (marcar con “X”):  Documento nacional de identidade, NIE, pasaporte ou documento equivalente válido en dereito.  A titulación esixida para participar no proceso.  Certificación de aptitude do Celga 4 ou superior, ou do curso de aptitude equivalente ou ben a validación correspondente.  Xustificante do ingreso da taxa dos dereitos de exame.  Acreditación de situación de desemprego (no seu caso).  Certificado de discapacidade (no seu caso) xunto co certificado de compatibilidade co posto de traballo.  Relación de méritos.  Documentación acreditativa dos méritos alegados.5) ELIXO a seguinte lingua para a realización dos exercicios da oposición (marcar cun “X”. De non marcar ningunha das celas entenderase que o opositor opta pola lingua galega).  Castelán  Galego 6) AUTORIZO ao Concello de Ribeira a relacionarse electronicamente en todos os trámites deste procedemento non suxeitos a publicación, que precisen de comunicación ou notificación individual (Marcar cun “X”. De non marcar ningunha das celas entenderase que o opositor non autoriza a comunicación electrónica).  SI  NON Lugar, data e sinatura. SR. ALCALDE DO CONCELLO DE RIBEIRA ANEXO II TEMARIO Primeira parte: Dereito Constitucional, autonómico e da Unión Europea. TEMA 1.–Liñas fundamentais do constitucionalismo español. A Constitución Española de 1978. Estrutura. Título Preliminar. Dos dereitos e deberes fundamentais. Dos españois e dos estranxeiros. Dereitos e liberdades: dos dereitos fundamentais e das liberdades públicas; dos dereitos e dos deberes dos cidadáns. TEMA 2.–A Constitución Española de 1978. Dos principios reitores da política social e económica. Das garantías das liberdades e dereitos fundamentais. Da suspensión dos dereitos e as liberdades. TEMA 3.–A monarquía parlamentaria. A Coroa. Funcións constitucionais. Sucesión. Rexencia. Referendo. TEMA 4.–As Cortes Xerais: composición e funcións. O procedemento de elaboración e aprobación das leis. TEMA 5.–O Goberno. Funcións e potestades no sistema constitucional español. O control parlamentario do Goberno. TEMA 6.–Órganos constitucionais de control do Goberno: o Defensor do Pobo e o Tribunal de Contas. A función consultiva: o Consello de Estado. TEMA 7.–O poder xudicial. A regulacións constitucional da xustiza. O Consello Xeral do Poder Xudicial. O Ministerio Fiscal. TEMA 8.–A xustiza constitucional. O Tribunal Constitucional: composición, organización e atribucións. Recurso de inconstitucionalidade e cuestión de inconstitucionalidade. O recurso de amparo. TEMA 9.–A organización territorial do Estado. Principios xerais. A administración local. As Comunidades Autónomas. Réxime de competencias: sistema de distribución de competencias entre o Estado e as Comunidades Autónomas: competencias exclusivas, compartidas, concorrentes, de desenvolvemento e de execución. O Estado das Autonomías. Os Estatutos de Autonomía. Relación entre o Estado e as Comunidades Autónomas. TEMA 10.–O Estatuto de Autonomía de Galicia: principios xerais e análise do seu contido. TEMA 11.–O Parlamento de Galicia. Control parlamentario da acción do goberno. O Valedor do Pobo. O Consello de Contas de Galicia. TEMA 12.–A Xunta de Galicia e o seu presidente. A Administración de Xustiza en Galicia. As competencias de Galicia. TEMA 13.–As fontes do ordenamento xurídico I. Teoría xeral e regulación no Código Civil. Articulación do sistema de fontes: principio de xerarquía e competencia. A lei e normas con rango de lei: concepto e clases; tipos, elaboración e aprobación. Os tratados internacionais e o dereito da Unión Europea. As relacións entre o ordenamento estatal e os ordenamentos autonómicos. TEMA 14.–As fontes do ordenamento xurídico II. O regulamento: concepto e clases. A potestade regulamentaria. Procedementos de elaboración. Límites e control da potestade regulamentaria. TEMA 15.–A Unión Europea: orixe e evolución. Institucións e organismos da Unión Europea: composición, funcionamento e competencias. A Unión Económica e Monetaria. TEMA 16.–O Comité das Rexións. O Congreso de Poderes Locais e Rexionais de Europa. O Consello de Europa: institucións e organización. A cooperación e o asociacionismo internacional das entidades locais. A Carta europea da autonomía local. Contido. Posición e significación no ordenamento xurídico español. TEMA 17.–O Dereito da Unión Europea. Tratados e dereito derivado. As directivas e os regulamentos da Unión Europea. As decisións, recomendacións e ditames. O dereito da Unión Europea e o dos países membros. Relacións coas Comunidades Autónomas e as entidades locais. TEMA 18.–A autonomía local. Antecedentes históricos e doutrinais. A autonomía local na Constitución: especial referencia á doutrina da garantía institucional. Contido subxectivo, obxectivo e institucional da autonomía local na Constitución e no dereito básico estatal. Especial referencia ao marco de competencias das entidades locais. Segunda parte: Dereito administrativo xeral. TEMA 1.–A Administración Pública e o Dereito. O principio de legalidade na Administración. As potestades administrativas. Potestades regradas e discrecionais: discrecionalidade e conceptos xurídicos indeterminados. Límites da discrecionalidade. Control xudicial da discrecionalidade. A desviación de poder. TEMA 2.–A Lei 40/2015, do 01 de outubro, do réxime xurídico do sector público. Título Preliminar: Disposicións xerais. A Administración Xeral do Estado. Organización e funcionamento do sector público institucional. Relacións interadministrativas. TEMA 3.–A Lei 40/2015, do 01 de outubro, do réxime xurídico do sector público. Dos órganos das Administracións Públicas: órganos administrativos, competencias, órganos colexiados, abstención e recusación. Os Convenios. TEMA 4.–O funcionamento electrónico do Sector Público. Disposicións xerais. O procedemento administrativo por medios electrónicos: disposición xerais, identificación e autenticación das Administracións Públicas e das persoas interesadas. Comunicacións e notificacións electrónicas. O expediente administrativo electrónico. O Esquema nacional de seguridade. Esquema nacional de Interoperatividade. TEMA 5.–O acto administrativo. Concepto. Elementos. Clase. Requisitos: a motivación e a forma. A eficacia dos actos administrativos: o principio de autotutela declarativa. Efectos. A notificación: contido, prazo e práctica. A notificación defectuosa. A publicación. A aprobación por outra Administración. A demora e a retroactividade da eficacia. TEMA 6.–A executividade dos actos administrativos: o principio de autotutela executiva. A execución forzosa dos actos administrativos: os seus medios e principios de utilización. A coacción administrativa directa. TEMA 7.–Nulidade, anulabilidade e irregularidade dos actos administrativos. Límites da invalidez. Conversión, conservación e convalidación dos actos administrativos. A revisión de oficio. TEMA 8.–Disposicións xerais sobre os procedementos administrativos (I): a iniciación do procedemento: clases, subsanación e mellora das solicitudes. Presentación de solicitudes, escritos e comunicacións. Os rexistros administrativos. Termos e prazos: cómputo, ampliación e tramitación de urxencia. Ordenación. Instrución: intervención dos interesados, proba e informes. TEMA 9.–Disposicións xerais sobre os procedementos administrativos (II): terminación. A obriga da Administración de resolver. Falta de resolución expresa: o silencio administrativo. A terminación convencional. O desestimento e a renuncia. A caducidade. TEMA 10.–Os recursos administrativos: concepto e principios xerais. Clases de recursos. Procedementos substitutivos dos recursos administrativos: conciliación, mediación e arbitraxe. TEMA 11.–A Xurisdición Contencioso-Administrativa. A súa natureza, extensión e límites. Órganos da xurisdición e as súas competencias. As partes: lexitimación. O obxecto do recurso contencioso-administrativo. Causas de inadmisibilidade. TEMA 12.–O procedemento en primeira ou única instancia. Medidas cautelares. A sentenza: recurso contra sentenzas. A execución da sentenza. TEMA 13.–A potestade sancionadora: concepto e significado. Principios do exercicio da potestade sancionadora. As sancións administrativas: concepto, natureza e clases. O procedemento sancionador. A potestade sancionadora local. TEMA 14.–A responsabilidade da Administración Pública: caracteres. Os presupostos da responsabilidade. Danos resarcibles. A acción de responsabilidade. Especialidades do procedemento administrativo en materia de responsabilidade. A responsabilidade patrimonial das autoridades e do persoal ao servizo das Administracións públicas. TEMA 15.–A expropiación forzosa. Suxeitos, obxecto e causa. O procedemento xeral. Garantías xurisdicionais. A reversión expropiatoria. Tramitación de urxencia. Referencia ás singularidades procedimentais. TEMA 16.–As formas da actividade administrativa. O servizo público. Concepto. As formas de xestión dos servizos públicos. A remunicipalización dos servizos públicos. A iniciativa económica pública e os servizos públicos. TEMA 17.–A actividade de policía: a autorización administrativa previa e outras técnicas autorizatorias tras a Directiva 123/2006/CE de servizos. A policía da seguridade pública. Actividade de fomento: as súas técnicas. TEMA 18.–O patrimonio das Administracións Públicas. As propiedades públicas: tipoloxía. O dominio público, concepto, natureza e elementos. Afectación e mutacións demaniais. Réxime xurídico do dominio público. Réxime das autorizacións e concesións demaniais. Terceira parte: Dereito administrativo local. TEMA 1.–O réxime local: significado e evolución histórica. A administración local na Constitución e nos Estatutos de Autonomía. A Carta europea da autonomía local. O principio de autonomía local: significado, contido e límites. Clases de entidades locais. TEMA 2.–As fontes do dereito local. Regulación básica do Estado e normativa das comunidades autónomas en materia de réxime local. A incidencia da lexislación sectorial sobre o réxime local. TEMA 3.–A potestade normativa das entidades locais: regulamentos e ordenanzas. Procedemento de elaboración. O regulamento orgánico. Os bandos. TEMA 4.–O municipio: concepto e elementos. Territorio. Alteración de termos municipais na lexislación básica e autonómica. TEMA 5.–A poboación municipal. O padrón de habitantes. O estatuto dos veciños. Dereito dos estranxeiros. TEMA 6.–A organización municipal. Órganos necesarios: alcalde, tenentes de alcalde, o Pleno e a Xunta de Goberno Local. Órganos complementarios: Comisións Informativas e outros órganos. TEMA 7.–Municipios de gran poboación: municipios de aplicación, organización e funcionamento dos órganos municipais necesarios e de xestión económica-financeira. TEMA 8.–A participación veciñal na xestión municipal. O Concello aberto. Outros réximes especiais. TEMA 9.–As competencias municipais: sistema de determinación. Competencias propias, delegadas e competencias distintas das propias. A sostenibilidade financeira da facenda local como presuposto do exercicio das competencias. Os convenios sobre o exercicio de competencias e servizos municipais. Os servizos mínimos. A reserva de servizos. TEMA 10.–A provincia como entidade local. Organización e competencias. A cooperación municipal e a coordinación na prestación de determinados servizos. As relacións entre as Comunidades Autónomas e as Deputacións provinciais. TEMA 11.–Outras entidades locais. Lexislación básica e autonómica. Entidades locais de ámbito inferior ao municipio. As comarcas. As mancomunidades de municipios. As áreas metropolitanas. Sociedades interadministrativas. Os consorcios: réxime xurídico. TEMA 12.–O sistema electoral local. Causas de inelixibilidade e incompatibilidade. Elección dos concelleiros e alcaldes. Constitución, vixencia e finalización do mandato corporativo. A censura e a cuestión de confianza no ámbito local. O recurso contencioso-electoral. TEMA 13.–O estatuto dos membros das Corporacións Locais: adquisición, suspensión e perda da condición de membro da corporación. Dereitos e deberes. Grupos políticos. Rexistro de intereses. TEMA 14.–Réxime de sesións dos órganos de goberno local: celebración de sesións, debates e votacións. Control e fiscalización do Pleno. As actas. TEMA 15.–Singularidades do procedemento administrativo das entidades locais. Impugnación dos actos e acordos locais e exercicio de accións. Recursos administrativos e xurisdicionais contra os actos locais. Certificacións, comunicacións, notificacións e publicación dos acordos. O rexistro de documentos. TEMA 16.–Os bens das entidades locais. Normativa aplicable. Clases. Bens de dominio público. Bens patrimoniais. Inventario de bens. TEMA 17.–Utilización de bens de dominio público: réxime xeral das autorizacións e concesións demaniais. Bens e dereitos patrimoniais: aproveitamento e explotación. Principios da xestión patrimonial. Adquisición, arrendamento, alleamento e cesión de bens e dereitos patrimoniais. TEMA 18.–Réxime das facultades e prerrogativas das entidades locais en relación cos seus bens: especial referencia á investigación, deslinde e desafiuzamento administrativo. Cuarta parte: Contratación administrativa. TEMA 1.–A Lei 9/2017, do 08 de novembro, de Contratos do Sector Público. Disposicións xerais. Obxecto e ámbito de aplicación da Lei. Negocios e contratos excluídos. Delimitación dos tipos contractuais. Contratos suxeitos a unha regulación armonizada. Contratos administrativos e contratos privados. TEMA 2.–Disposicións xerais sobre a contratación do sector público. Liberdade de pactos e contido mínimo dos contratos. Perfección e forma do contrato. Réxime de invalidez. Recurso especial. TEMA 3.–Partes no contrato. Órgano de contratación. Capacidade e solvencia do empresario. Aptitude para contratar co sector público: normas xerais e normas especiais sobre capacidade; prohibicións de contratar; solvencia; clasificación das empresas. Acreditación da aptitude para contratar. Sucesión na persoa do contratista. TEMA 4.–Obxecto, presuposto base de licitación, valor estimado, prezo do contrato e a súa revisión. Garantías esixibles na contratación do sector público. TEMA 5.–Preparación dos contratos das Administracións Públicas. Expediente de contratación. Pregos de cláusulas administrativas e de prescrición técnicas. TEMA 6.–Adxudicación dos contratos das Administracións Públicas. Normas xerais. Procedemento aberto. Procedemento restrinxido. Procedementos con negociación. Dialogo competitivo. Procedemento de asociación para a innovación. Normas especiais aplicables ós concursos de proxectos. TEMA 7.–Efectos, cumprimento e extinción dos contratos administrativos. Prerrogativas da Administración Pública nos contratos administrativos. Execución dos contratos. Modificación dos contratos. Suspensión e extinción dos contratos. Cesión dos contratos e subcontratación. TEMA 8.–Racionalización técnica da contratación. TEMA 9.–Tipos de contratos das Administracións Públicas. Contrato de obras: actuacións preparatorias, execución, modificación, cumprimento e resolución do contrato de obras. TEMA 10.–Contrato de concesión de obras. Actuacións preparatorias. Efectos, cumprimento e extinción das concesións. Construción das obras obxecto de concesión. Dereitos e obrigas do concesionario e prerrogativas da administración concedente. TEMA 11.–Contrato de concesión de obras. Réxime económico financeiro da concesión. Financiación privada. Extinción das concesións. TEMA 12.–Contrato de concesión de servizos. Delimitación do contrato. Réxime xurídico. Execución e modificación do contrato. Cumprimento e efectos do contrato. Resolución, subcontratación e regulación supletoria. TEMA 13.–Contrato de subministro. Regulación de determinados contratos de subministro. Execución, cumprimento e resolución do contrato. TEMA 14.–Contrato de servizos. Disposicións xerais. Execución e resolución dos contratos. Subsanación de erros, indemnizacións e responsabilidade no contrato de elaboración de proxectos de obras. TEMA 15.–Contratos doutros entes do sector público. Contratos dos poderes adxudicadores que non teñan a condición de Administracións Públicas. Contratos das entidades do sector público que non teñan o carácter de poderes adxudicadores. TEMA 16.–Órganos competentes en materia de contratación. Órganos de contratación. Órganos de asistencia. Órganos consultivos. Elaboración e remisión de información. TEMA 17.–Rexistros oficiais. Rexistros Oficiais de Licitadores e empresas clasificadas. Rexistro de Contratos do Sector Público. TEMA 18.–Xestión da publicidade contractual por medios electrónicos, informáticos e telemáticos. Quinta parte: Función pública, outras materias. TEMA 1.–Os dereitos constitucionais dos empregados públicos. Políticas de igualdade e contra a violencia de xénero nas Administracións Públicas. Políticas dirixidas á atención a persoas con discapacidade e/ou dependentes. TEMA 2.–Os empregados públicos: clases e réxime xurídico. Os instrumentos de organización do persoal: plantillas e relacións de postos de traballo. TEMA 3.–Os instrumentos reguladores dos recursos humanos: a oferta de emprego, os plans de emprego e outros sistemas de racionalización. TEMA 4.–O acceso ós empregos públicos: principios reguladores. Requisitos. Sistemas selectivos. A extinción da condición de empregado público. TEMA 5.–O réxime de provisión de postos de traballo: sistemas de provisión. O contrato de traballo. As situacións administrativas dos funcionarios locais. TEMA 6.–A relación estatutaria. Os dereitos dos funcionarios públicos. Dereitos individuais. Especial referencia á carreira administrativa e ás retribucións. TEMA 7.–Ó réxime de Seguridade Social. Dereitos de exercicio colectivo. Sindicación e representación. O dereito de folga. A negociación colectiva. TEMA 8.–Os deberes dos funcionarios públicos. O réxime disciplinario. O réxime de responsabilidade civil, penal e patrimonial. O réxime de incompatibilidades. TEMA 9.–Delitos contra a Administración Pública. Delitos dos funcionarios públicos contra as garantías constitucionais. Atentados contra a autoridade, os seus axentes e os funcionarios públicos. Os delitos relativos á ordenación do territorio e o urbanismo, a protección do patrimonio histórico e o medio ambiente. TEMA 10.–A Lei 19/2013 de transparencia, acceso á información pública e bo goberno. A transparencia da actividade pública. Publicidade activa. O dereito de acceso á información pública. TEMA 11.–A Lei orgánica 3/2018, do 05 de decembro, de protección de datos persoais e garantía de dereitos dixitais. Disposicións xerais. Principios. Dereitos e o seu exercicio. TEMA 12.–O Regulamento xeral de protección de datos. Principios. Dereitos do interesado. Responsable do tratamento e encargado do tratamento. Recursos, responsabilidade e sancións. Disposicións relativas a situacións específicas de tratamento. TEMA 13.–As novas orientacións da xestión pública. Goberno en red. A administración electrónica. “Smart cities”. Territorios intelixentes. TEMA 14.–A planificación da xestión pública: a planificación estratéxica e operativa e a súa aplicación ós gobernos locais. A xestión da calidade nas Administracións Públicas. TEMA 15.–Novas formas de xestión dos servizos públicos locais. Formación e xestión de alianzas público privadas: os partenarios público-privados. A innovación social como elemento de transformación e empoderamento do cidadá. Eficiencia social nos ingresos e gasto público. TEMA 16.–A Gobernanza Pública. O Goberno Aberto: concepto e principios informadores do Goberno Aberto: colaboración, participación, transparencia e rendición de contas. Datos abertos e reutilización. O marco xurídico e os plans de Goberno Aberto en España. TEMA 17.–A boa administración orientada ó ben común. A ética na Administración Pública: código de conduta dos empregados públicos e principios de bo goberno. Os códigos de conduta a nivel autonómico e local. O código europeo de boa conduta administrativa. Compliance no sector público. TEMA 18.–A Axenda 2030 para o Desenvolvemento Sostible. Medios de implementación. As entidade locais fronte ós retos da Axenda de Desenvolvemento. En Ribeira, a 21 de febreiro de 2022. O alcalde Manuel Ruiz Rivas